
	[bookmark: nev]VÉKONY CINTIA ÁGNES
vekonyszintia@gmail.com
Építész
MSc, 3. félév
Debreceni Egyetem
Műszaki Kar
	
[bookmark: _GoBack]






Témavezető:
	Szentirmai Tamás Dla
egyetemi docens, DE MK




Földépítészet, évszázados tudás modern köntösben

Kulcsszavak: Földépítészet; természetes építőanyagok; fenntartható építészet;
Írásommal arra kerestem a választ, hogy van-e Magyarországon jövője a természetes építőanyagoknak, azon belül is a földből előállított természetes anyagoknak. Tekintettel a környezet terhelési, ökológiai szempontokra, ez a fajta építési magatartás tekinthető a leginkább előremutatónak. Az elvégzett kutatásom feltárja, hogy mi az emberek általános vélekedése napjainkban a fölépítészetről és magáról a vályog építőanyagról. A dolgozatomban kifejtem milyen következtetésekre jutottam azzal kapcsolatban, hogy az általam vizsgált településeken található vályog épületek rossz állapotának mik lehetnek az okai vagy okozói. A Nyírség területén lévő települések bejárása során világossá vált számomra, hogy ebben a régióban még nem történt meg az a fajta nyitás a földépítészet irányába, ami már az ország nyugati felében és a szomszédos országokban megfigyelhető. Ha azokra a már meglévő épületekre tekintek vissza, melyekkel a nyírségi településeken találkoztam, véleményem szerint számos probléma hátterében az a több százéves tudás hiánya ál, amely fokozatosan kopott ki a köztudatból. Abban a vonatkozásban, hogy hogyan is lehet a földet építőanyagként alkalmazni. Megvizsgáltam azt a kérdéskört is, hogy alkalmas lehet-e a vályog vagy bármely föld alapanyagú építőanyag arra, hogy alkalmazzuk a kortárs építészben. Ezen kérdés feltárására megvizsgáltam a vonatkozó jogszabályokat, rendeleteket, magyarországi és határon túli példákat, valamint készítettem néhány interjút, a földépítészetben jártas, magát a szakmát is gyakorló szakemberekkel. A földnek, mint építőanyagnak, természetesen megvannak a maga korlátai de számos példa azt bizonyítja, hogy igenis képes a megváltozott társadalmi normákra és igényekre reflektálni. Kutatásommal tehát, arra szeretnék rámutatni, hogy minden bizonnyal Magyarországon nem ez a legelterjedtebb építőanyag, illetve építési mód, azonban már itthon is találunk példát a földépítészet kortárs alkalmazási formájára. Meglátásom szerint, igen is figyelmet kell fordítanunk arra, hogy minél többen megismerkedjenek ezzel az előremutató anyaggal, a benne rejlő lehetőségekkel és jótékony hatásaival. Ezáltal javítva a vályog és sárfalak megítélését és az ökológiai lábnyomunk mértékét.



